Drvene crkve u Rumuniji
Crkve brvnare u Rumuniji nalaze se u sjevernom dijelu Tranislvanije, u regiji Maramureš, Rumunija. To je grupa od oko sto pravoslavnih i grko-katoličkih crkava. Najveći broj ovih crkava izgrađen je između 17. i 19. vijeka. Maramureș je jedna od najpoznatijih regija Rumunije, sa autonomnom tradicijom još od srednjeg veka. Odlikuje se dobro očuvanim drvenim selima i crkvama, tradicionalnim načinom života i folklora, što ovu oblast čini živim muzejom. Područje Maramureša od kraja 17. vijeka bilo je pod austrougarskom vlašću. Rumunima nije bilo dozvoljeno da crkve grade u kamenu. Zbog toga su crkve rađene u drvetu. U zavisnosti od perioda nastanka, građene su različitim arhitektonskim stilovima. Gradili su ih lokalni graditelji, a vještina gradnje je tokom vijekova dosegla izvanrednu tehniku. Crkve pokazuju visok stepen umjetničke zrelosti i zanatskog umijeća: to su uske, visoke, drvene konstrukcije sa karakterističnim izduženim kulama jednostrukim ili dvokrovnim i pokrivenim šindrom. Zidovi drvenih crkava uglavnom su građeni od hrastovih brvana položenih vodoravno sa zamršenim spojevima. Zbog toga što su izuzetan izraz kulturnog nasljeđa ovog planinskog područja sjeverne Rumunije, osam od ovih crkava je uvršteno na UNESCO-ov popis svjetske baštine od 1999. godine. Crkva prezentacije Gospe u Hramu Barsani Crkva svetog Nikole u Budeštiju Crkva svete Paraskeva u Deseštiju Crkva gospina rođenja u Iedeu Crkva svetog Arhanđela Mihovila i Gabrijela u Plopišu Crkva svete Paraskeve u Pojenile Izeju Crkva u Rogozu Crkva u Šurdeštiju